Kotleba, Marian, poslanec NR SR (2018-03-14):
Vážený pán podpredseda Národnej rady, kolegyne, kolegovia, Ústava Slovenskej republiky, to tu už dnes bolo spomínané, hovorí jasne. Ochrana súkromného majetku je zaručená, každý má právo vlastniť majetok a zároveň majetok získaný v rozpore s právnym poriadkom ochranu nepožíva. To znamená, nemôže štát alebo ktokoľvek iný chrániť majetok ľudí, ktorí tento majetok získali v rozpore so zákonom, to znamená protizákonne. Protizákonne. A my dnes sme na Slovensku v postavení, v legislatívnej situácii a, žiaľ, aj v praxi, ktorá vyslovene šikanuje, šikanuje slušných majiteľov poľnohospodárskej pôdy, ktorí majú tú smolu, že na ich pozemkoch sa nachádzajú buď čierne skládky, alebo nelegálne cigánske osady. Takíto ľudia na jednej strane majú povinnosť zo zákona udržiavať túto poľnohospodársku pôdu v súlade s tým, ako je táto pôda vedená na katastri, tiež majú povinnosť udržiavať jej vlastnosti, čo sa týka využiteľnosti na poľnohospodárske účely, a na druhej strane napriek tomu, že za túto pôdu sú nútení pravidelne každoročne platiť dane – a v prípade väčších výmer to nie sú zanedbateľné peniaze – tak na druhej strane proti svojej vôli sú nútení trpieť ilegálnych osadníkov na tejto pôde, ktorí si tam proste stavajú svoje chatrče, svoje chalúpky, svoje domy bez ohľadu na akékoľvek platné zákony. Keď sme sa spolu s ďalšími vlastníkmi pokúsili obnoviť zákonný stav na pozemkoch v Krásnohorskom Podhradí, ktoré sú tiež okupované nelegálnou cigánskou osadou, tak polícia pod vedením súčasného policajného prezidenta Gašpara zabránila majiteľom pozemkov vôbec len dostaviť sa na ich vlastné pozemky a dopredu, dopredu títo policajti obviňovali ľudí z toho, že sa chcú dopustiť nejakej protiprávnej činnosti. A boli to priamo policajti pod vedením súčasného policajného prezidenta Gašpara, ktorí chodili a na cigánske chatrče upevňovali tabuľky „obydlie“, pretože tým chceli docieliť to, aby ich chatrče označené ako obydlie boli nedotknuteľné, pretože si myslia, že keď niečo označia ako obydlie, tak ľudia musia sa vzdať svojich spravodlivých plánov na obnovenie zákonného stavu. Čo je však horšie, je to, že táto situácia je iba vrcholom ľadovca naozaj dlhoročného neriešenia protizákonného stavu a prehliadania, ba dokonca podporovania tohto protizákonného stavu zo strany miestnej samosprávy, zo strany starostov, ktorí sú na čele alebo ktorí zastupujú teda stavebné úrady a ktorí mnohokrát nemajú samozrejme záujem riešiť túto situáciu, pretože je politicky pre nich výhodná. A znova ako taký lakmusový papierik v tejto situácii sa ukazuje osada v Krásnohorskom Podhradí, kde na jednej strane polícia pod vedením smeráckeho nominanta Gašpara chráni asociálov, čiernych stavbárov pred slušnými ľuďmi, pred daňovými poplatníkmi, pred tým, aby vôbec sa mohli nejakým spôsobom domôcť spravodlivosti, a na druhej strane starosta, nominant vládnej strany MOST – HÍD ignoruje sťažnosti obyvateľov na nelegálne rozrastanie, na protizákonné rozrastanie tejto nelegálnej osady. A keď už ľudia obrovským tlakom, naozaj obrovským tlakom dosiahnu to, že polícia vykoná v osade miestne zisťovanie, tak napriek tomu, že obyvatelia obce dajú všetkým úradom aj Policajnému zboru k dispozícii fotodokumentáciu, ktorá hovorí o tom, že za posledný rok tam vzniklo 19 nových chatrčí alebo domov, alebo chalúp, alebo nazvite si to ako chcete, 19 nových stavieb jednoducho, tak polícia ukončí miestne zisťovanie s tým, podotýkam polícia pod vedením policajného prezidenta Gašpara, ukončí miestne zisťovanie s tým, že nezistili ani jednu novú stavbu. Ani jednu novú stavbu. A že v niekoľkých prípadoch a že v niekoľkých prípadoch sa nejedná o nové stavby, ale iba o nové prístavby už tam stojacich chatrčí. To znamená, keď si k jednému domčeku pristavia tie ďalšie štyri, tak je to len prístavba. A na tú sa podľa vyjadrenia polície, ktorá patrí pod Okresné riaditeľstvo Policajného zboru v Rožňave, pod Krajské riaditeľstvo Policajného zboru v Košiciach, na to sa jednoducho práva slušných ľudí, ochrana slušných ľudí, ukotvená priamo v Ústave Slovenskej republiky, jednoducho nevzťahuje. A teraz mi povedzte, kolegyne, kolegovia, hlavne teda z vládnej koalície, kde tu je nejaká spravodlivosť? Kde tu je nejaká spravodlivosť a či vám sa takýto stav vecí naozaj páči, či ste s tým spokojní, či podľa vás je naozaj v pohode a v poriadku, že daňový poplatník, ktorý platí daň za svoj pozemok, sa nemôže jednoducho dostať k svojmu pozemku, pretože mu v tom bráni nielen skorumpovaný a hlasmi z cigánskej osady zvolený starosta, ale úplne objektívne mu v tom bráni aj prístup štátnej polície, ktorá by sa mala riadiť výlučne a vždy zákonom a ničím iným. Žiadnymi politickými príkazmi, žiadnymi objednávkami, žiadnou inou motiváciou ako dodržiavaním a presadzovaním platných zákonov. Či je toto v poriadku, či ste s tým ako členovia, podporovatelia, ako poslanci vládnej koalície uzrozumení a zdá sa vám, že tento stav je spravodlivý. Pretože z pohľadu ľudí, bez ohľadu na to, koho volili, je to absolútne niečo nespravodlivé, do neba volajúce. A pritom jednoducho riešiteľné a nevyžadujúce od vlády, od parlamentu žiadnu extrémnu námahu. Len odvahu si priznať veci, ako naozaj sú, odvahu povedať si, že niektorí starostovia nemajú čo robiť na miestach, na ktorých sú, odvahu prevziať za týchto ľudí politickú zodpovednosť a odvahu postaviť sa na stranu, možno z pohľadu vládnych strán bezvýznamných, bezvýznamných majiteľov týchto pozemkov, bezvýznamných, nešťastných obyvateľov týchto obcí, ktorí majú tú smolu, že v ich katastrálnom území sú jednoducho obrovské ilegálne cigánske osady. Lenže potom, priatelia, si treba jasne priznať, ak nemáme odvahu riešiť takéto problémy, tak o čom je, o čom je potom spravovanie, o čom je vláda štátu ľuďmi, ktorí nemajú odvahu sa pustiť nie do lízania medu, ale do vecí, ktoré skutočne naozaj ľudí trápia? Pretože, aspoň ja to tak vnímam, vláda, predstavitelia vlády, vládni poslanci by nemali byť tí, ktorí sú na to, aby sme ich chválili a aby sme im hovorili, akí sú dobrí, ale práve naopak, mali by to byť ľudia, za ktorými sa tí ostatní, ktorí nemajú možnosť podieľať sa na vláde, môžu obrátiť so svojimi problémami, pomenovať tie problémy a už je potom na tej vláde, aby tie problémy riešila. A keďže my vidíme, že aj vďaka tomu, že teda MOST – HÍD je vo vláde, tak samozrejme, že takéto riešenie nikdy nepríde, pokiaľ teda nenastane nejaké radikálne, radikálna zmena situácie, tak prichádzame s naším vlastným riešením, ktoré umožní tým ľuďom absolútne v súlade s platnými zákonmi odstrániť čierne stavby zo svojich pozemkov a navyše im umožní získať účinnú súčinnosť Policajného zboru, ktorú si ako daňoví poplatníci platia. Keď si ľudia platia policajtov zo svojich daní, tak si myslíme, že je absolútne oprávnená požiadavka, aby tí policajti im v čase a na mieste, kde to potrebujú, pomohli dosiahnuť zákonný stav, ktorý dnes nie je dodržaný, ktorý je dnes výrazne narušený a ktorý je výsledkom práve nečinnosti aj orgánov činných v trestnom konaní, aj orgánov miestnej samosprávy. Ďakujem pekne.